Nyeste Skilderie af Kiøbenhavn, 1815-06-06
Aalborg, den 1ste Junii. Vor tabte Medborger Hr. Etatsraad og Ridder Qvists utrættelige Virksomhed og ugennyttige Gavnelyst fremlyser af følgende korte Omrids af hans Deeltagelse i offentlige Anlæg til Gavn og Ziir for Aalborg Bye. J. en Række af Aar har han drevet et ham tilhørende Sæbesyderie og en af ham til dettes Drift anlagt Oliemølle. For nogle Aar siden har han med nogle flere af Byens Jndvaanere anlagt og drevet et Uldmanufactur, en en af Fabrikanternes slette Oeconomie og Utroskab bragte det næsten til Standsning. Senere har han med stor Bekostning anlagt en Klædefabrik, med tilhørende Stampemølle, som nu er i særdeles god Drift. Med den i Nærheden af Aalborg i Aaret 1799 anlagte PapirsfabrikGothaabs Jndretning og Bestyrelse har han i en Deel Aar, som bestyrende Directeur havt meget at bestille. Til det her for 4 Aar siden indrettede Staalfabriks Anlæg har han, tilligemed flere, bidraget, ligesom han og var Formand i den til sammes Fremme og Bestyrelse udnævnte Committe Det her i Byen værende Sukker-Raffinaderie, som bestaar af 100de Actier, har han bestyret fra Aaret 1806 til hans Dødstime. Da Fattigvæsenet her i Byen blev efter Kgl. Rescript organiseret, og en dermed forbunden Arbeidsanstalt oprettet, havde han, som Medlem af den da forordnede Commission, megen og virksom Deel i Arbeidsanstaltens Jndretning og Fremme og vedligeholdte Drift, hvoril han, som til flere almeengavnlige Indretninger og Anlæg, da velvilligen ydede betydelige Pengebidrag og Understøttelse. Ved Jndretningen af det efter allerhøieste befaling i Aarene 1806 og 1807 her opførte Forbedringshuus for Aalborg Amt og Bye, som paa det fuldstændigste blev fuldført efter Planen og Forskrifterne, viste han, som Meddirecteur, megen Virksomhed, da han og ved Kjøbet af den dertil behøvende Gaard, sammes Indretning, Jndkjøb af Bygningsmaterialier m. m. længe og velvilligen stod i stort Forskud. For de her i Byen værende Søndagsskoler har han og, som Meddirecteur, virket, saavel ved aarlig Understøttelse, som ved renterte Forskud. Ligeledes har han og som Medbestyrer af det i Aaret 180 efter sal. General Moltkes Plan og Overbestyrelse ligesom af en dørken nyskabte skjønne Skovanlæg ved Frederiks Kilde, ikke alene opofret megen Tid, men og foreskudt hele Bekostningen til Anlæggets Jværksættelse, og derefter i lang Tid staaet i betydelig rentefri Forskud dertil, foruden hvad han dertil har skjænket. - Paa foranførte og flere Maader, ja ved enhver sig tilbydende Leilighed har denne Ædle med den redebonneste Velvillie i Stilhed, uden Prak og ofte uopfordret virket Almeenheld, som og fremmet mange Privates Vel, med den ham af Gud skiænkede og ved redelig Flid og Vindskibelighed erhvervede Formue. Bestyrelsen og Anvendelsen af sin Velstand betragtede han, som et betroet Embede, og rygtede dette skjønne Kald med den samvittighedsfuldeste Troskab til Gavn og Fornøielse for mange, som med taare vædet Øie velsigne hans Støv, og mindes hans Hædersbaad med uskrømtet Erkjendtlighed. Aalborg Av.) Deres Majestæters Kongens og Dronningens forestaaende Kronings- og Salvingsfest paa Frederiksborg Slot, er bestemt til Mandagen den 31te Juli dette Aar.